Ofertant ........................................

FORMULAR PROPUNERE TEHNICĂ  
pentru achizitia directa de atribuire a contractului de achizitie publica de servicii avand ca obiect: „Achizitie cu montaj tabela scor din cadrul Salii Polivalente”, situata in Craiova, bdul Ilie Balaci, nr.6, Craiova, Dolj.
 În cadrul propunerii tehnice, ofertantul va completa și prezentul formular de propunere tehnică, conținând informații referitoare la capitole/secțiunile/categoriile minime de informații care vor fi completate în coloana 2: modul succint dar precis în care ofertantul susține îndeplinirea punctuală a cerințelor prevăzute în Caietul de sarcini, și/sau documente prezentate în susținerea îndeplinirii cerințelor. 
	CERINTE CAIET DE SARCINI nr. 242904/08.07.2026
	CONFORMITATE

(mod de îndeplinire a cerintelor solicitate in contextul responsabilitatilor, prin prezentarea activitatilor si a modalitatii efective de realizare a acestora, pentru a demonstra atingerea obiectivelor asociate contractului)

	Ofertele care  nu  îndeplinesc toate  cerințele minimale vor fi declarate neconforme. Nu se acceptă depunerea de  oferte alternative. 

1. OBIECTUL ACHIZIȚIEI
„Achizitie cu montaj tabela scor din cadrul Salii Polivalente”, situate in Craiova, bdul Ilie Balaci, nr.6, Craiova, Dolj
	

	2.
Descrierea produselor solicitate  

        În cadrul sistemului care face obiectul furnizării: tabelă de scor se identifică pentru  montaj/amplasare în locație - municipiul Craiova, b-dul. Ilie Balaci nr. 6, următoarele: 

-2 bucăți  tabele multisport – ecrane cu LED-uri, consum de energie cât mai mic, rezoluție min. P4 sau mai bună, astfel:

1 buc tabelă de scor – ecran cu LED-uri, suprafață min. 24 mp (dimensiuni orientative ecran min. 600cm*400 cm), 

                            1 buc tabelă de scor – ecran cu LED-uri, suprafață min. 13,06 mp (dimensiuni orientative ecran min. 475cm*275 cm )

-2 bucăți Shotclock cub vizibil minim pe 2 părți 

-2 bucăți rame lumini panouri baschet

-1 bucată consolă scor (sistem de control LED-uri) acreditată/certificată FIBA LEVEL 2

- 1 buc software scor- licențiat care să satisfacă, în exploatare, cerințele federațiilor internaționale pentru sporturile găzduite/practicate in incintă (handbal, volei, baschet, futsal, tenis de câmp)– FIBA LEVEL 2

 În condițiile actuale sistemul trebuie adaptat să funcționeze prin fibră optică și va avea inclusă posibilitatea conectării pentru transmisii TV a evenimentelor; perioadă de garanție minim 24 luni. 

          Operaţiunile cu titlu accesoriu care trebuie realizate în cadrul Contractului  și care generează costuri auxiliare sunt cele pentru: transport/aprovizionare la/în locație a produselor noi, descărcare, manipulare, furnizare materiale auxiliare montajului și punerii în funcțiune (cabluri  si conectică), montaj, probe pentru funcționare (realizare reglaje), întocmire/furnizare documente de calitate,  instructaj personal de întreținere al beneficiarului și asigurarea asistenței tehnice la minim primele trei evenimente desfășurate în locație cu utilizarea instalației
	

	3. Produsele solicitate şi operaţiunile cu titlu accesoriu necesar a fi realizate  


Activitățile, în vederea furnizării, montajului/instalării și punerii în funcțiune a noilor echipamente, componente ale sistemului  tabelă de scor multisport cuprind:

Etapa 1 – evaluarea amplasamentului sub aspectul accesibilității în zonă cu mașini de transport utilaje de mică mecanizare pentru manipulare, stabilirea traseelor de aprovizionare/evacuare/circulație, depozitarea materialelor aprovizionate și a celor auxiliare montajului/instalării, delimitarea zonei de lucru; se va instrui personalul executant asupra pericolului și măsurilor de prevenire și stingere a incendiilor cât și a măsurilor de protecția muncii; 

Etapa 2 – dezafectarea unor componente din cadrul vechiului sistem (dacă este cazul) și depozitarea în spații în afara zonei de lucru, identificarea zonelor de montaj/pregătirea suprafețelor-trasare semne pentru poziția echipamentelor, verificarea existenței/stării suportului de cuplare, identificarea în zona de montaj a legăturilor pentru  alimentare cu energie electrică;
Etapa 3 – furnizarea produselor în cantitățile și în condițiile de calitate solicitate prin caietul de sarcini/documentația tehnică/legislația în vigoare,  verificarea integrității acestora, montajul/instalarea în condițiile prevăzute de reglementările de specialitate;

Etapa 4 – probe și verificări, punere în funcțiune, instruirea personalului beneficiarului pentru întreținere și exploatare, furnizare documente de calitate necesare pentru punerea în funcțiune, evacuare deșeuri, retragerea echipamentelor de lucru și a personalului, predarea locației către beneficiar fără alte daune sau stricăciuni, recepția.

Se dorește alinierea la directivele europene privind protecția mediului și îndeplinirea tuturor obligațiilor de mediu. În timpul execuției activităților auxiliare necesare instalării echipamentelor furnizate, impactul asupra mediului este redus.
	

	4.
Produse solicitate  

4.1.Se vor achiziționa (cu montaj), în condițiile prevederilor din prezentul caiet de sarcini, bunuri în cadrul sistemului tabelă de scor precum și activități conexe aprovizionării de produse: dezafectarea unor  componente din cadrul vechiului sistem (dacă este cazul),  apoi montajul bunurilor și materialelor auxiliare, probe funcționale și întocmire documente/rapoarte de calitate.     

1.
Cantitate totală: 1 (una)  

2.
Unitate de măsură: bucată ( sistem )

3.
Loc de livrare: Sala Polivalentă Craiova, municipiul CRAIOVA, b-dul. Ilie Balaci nr. 6

4.
Data de livrare solicitată:  50 zile de la lansarea comenzii 

(termenul include livrare produse - cantitate şi caracteristici conform specificaţii din prezentul caiet de sarcini precum și toate operațiile auxiliare privind dezafectările precum și montajul în locație).

5.
Specificaţii tehnice sau cerinţe funcţionale minime
Echipamentele  care se vor monta în cadrul sistemului tabelă de scor, se vor procura în cantități diferite, urmare caracteristicilor specifice fiecărui tip, poziției și rolului în exploatare în timpul evenimentelor organizate în locație . Având caracteristicile generale descrise în preambulul de la cap. 3, particularizând,  se vor achiziționa următoarele:
1. Tabelă electronică multisport tip 1- 1 buc:

- Ecran cu LED-uri suprafață minimă 24 mp +3% ; dimensiuni orientative ecran : min. 600cm*400 cm

-Sistem constructiv : module LED , dimensiuni min 250X250mm

-Rezoluție min. P4

-Utilizare : în interior

-Vizibilitate LED-uri: min. 60 m

-Consum energie max. 430-450 W/mp; mediu : 150-230 W/mp

-Accesorii incluse: orice alte accesorii necesare instalării și punerii în funcțiune recomandate a fi produse originale de către producătorul  echipamentului ofertat

-Conectivitate : wireless; fibră optică; transmisii TV

-Se va prezenta declaratie de conformitate produs privind siguranța în exploatare, compatibilitate electromagnetică, mediu înconjurător
2. Tabelă electronică multisport tip 2 – 1 buc:

- Ecran cu LED-uri suprafață minimă 13,06 mp +3% ; dimensiuni orientative ecran : min. 475cm*275 cm

-Sistem constructiv : module LED , dimensiuni min 250X250mm

-Rezoluție min. P4

-Utilizare : în interior

-Vizibilitate LED-uri: min. 60 m

-Consum energie max. 430-450 W/mp; mediu : 150-230 W/mp

-Accesorii incluse: orice alte accesorii necesare instalării și punerii în funcțiune recomandate a fi produse originale de către producătorul  echipamentului ofertat

-Conectivitate : wireless ; fibră optică; transmisii TV

-Se va prezenta declaratie de conformitate produs privind siguranța în exploatare, compatibilitate electromagnetică, mediu înconjurător
3. Shotclock ( cub vizibil)- 2 buc:

- cronometru digital folosit în baschet  care asigură vizibilitate: min. 2 părti – max. 4 părti

-dotat cu claxon audibil și lumini LED
4. Rame lumini panouri baschet – 2 buc:

- Sistem semnalizare luminoasă la panourile de baschet care să satisfacă, în exploatare cerințele federațiilor internaționale FIBA LEVEL 2
5. Consolă scor- 1 buc:

- sistem de control LED-uri acreditat /certificat FIBA LEVEL 2
6. Software scor – 1 buc:

- licențiat care să satisfacă, în exploatare, cerințele federațiilor internaționale pentru sporturile găzduite/practicate in incintă – FIBA LEVEL 2
- driverele, documentația și toate utilitățile software recomandate și furnizate de producătorul echipamentului , vor fi livrate fie pe mediu optic sau pe partiție dedicată pe unitatea internă de stocare sau pe stick de memorie USB sau on-line pe site-ul propriu al producătorului, conform recomandărilor acestuia pentru o bună funcționare a produsului

- sistemul trebuie adaptat să funcționeze wireless, prin fibră optică și va avea inclusă posibilitatea conectării pentru transmisii TV a evenimentelor.

La ofertă se vor anexa documente (fișe tehnice) din care să rezulte aceste caracteristici; nu se impun valori pentru grosime, greutate la tabelele de scor, dar furnizorul va tine cont de montajul la inalțime.

Notă 1: Neprezentarea certificatelor de atestare, valabile, la momentul depunerii ofertelor pentru cerințele prezentate mai sus conduce la încadrarea ofertei ca neconformă și respingerea acesteia.

   Orice ofertă care nu cuprinde și activitățile auxiliare,  va fi declarată neconformă și respinsă.
	

	5. Mărci si echipamente

În prezentul document s-au indicat caracteristicile pe tipurile de materiale agreate, indicația fiind informativă fără precizarea unei anumite surse/producător.

În același timp, toate materialele puse în operă vor trebui să fie omologate și/sau agrementate din punct de vedere al calității și fiabilității lor de către organele abilitate, în conformitate cu Legea 10 / 1995.

 Pentru demonstrarea conformității produselor ofertate se vor prezenta cerificate.

Toate echipamentele ofertate vor fi noi și nefolosite.

Toate echipamentele vor fi puse în funcțiune la sediul achizitorului fără adaptoare sau dispozitive intermediare electrice.

Furnizorul va asigura achizitorului punerea în drept total de utilizare a tuturor produselor software (și hardware) care fac obiectul caietului de sarcini .

Nu se vor accepta oferte de închiriere pentru produsele software care fac obiectul achiziției.

Recepția cantitativă și calitativă se va realiza după punerea în funcțiune a echipamentelor conform cerințelor achizitorului.
	

	6. Instrucțiuni de tehnica securităţii muncii

Lucrările auxiliare furnizării produselor care sunt parte componentă a sistemului tabelă de scor respectiv eventuale activități de demontare și respectiv de montaj se vor desfăşura cu respectarea prevederilor din următoarele norme:


-Legea nr.10/1995, legea calității în construcții;

-Legea Protecției muncii Nr. 90/96 republicată;


-Normativ PSI;


Normativele de mai sus nu sunt limitative, fiind obligatorie respectarea tuturor prescripțiilor şi normelor de protecţie a muncii în vigoare la data definitivării montajului sau la exploatare pe măsura apariţiei acestora, dacă sunt aplicabile. În situaţiile în care, pentru aceeşi prescripţie există prevederi diferite, se va aplica cea mai severă.
	

	7. Durata minimă garanţie: 24 luni
7.1. Garanţie  

    Perioada de garanție acordată bunurilor furnizate și lucrărilor auxiliare de montaj va fi de minimum  24 de luni, cu efect de la data semnării procesului verbal de recepție cantitativă și calitativă, sau dacă este cazul, de la remedierea obiecțiunilor constatate prin procesul verbal de recepție cantitativă și calitativă, în condițiile stipulate contractual. Garanţia extinsă se referă la perioada care depăşeşte minimul acceptat. Garanția trebuie să acopere reparațiile sau înlocuirile, inclusiv ridicarea și returnarea sau reparații la fața locului. Garanția trebuie să asigure faptul că produsele sunt conforme cu specificațiile contractuale, fără costuri suplimentare. Ofertantul va prezenta o declarație scrisă de garantare a produselor furnizate și a montajului în conformitate cu prevederile caietului de sarcini/contractuale.

Perioada de garanție se referă la respectarea caracteristicilor tehnice ale produselor în interiorul acestui interval de timp, indiferent de frecvența de utilizare, fără limită de ore de exploatare.

Pe toată perioada de garanție furnizorul/contractantul se obligă să asigure cu titlu gratuit asistență la cerere și remedierea/repararea oricăror defecțiuni care nu sunt generate din culpa achizitorului, inclusiv înlocuirea produselor defecte cu altele noi, dacă repararea nu este posibilă- ofertantul va prezenta o declarație scrisă în acest sens prin care să ateste că are disponibilitatea de a interveni pentru remedieri și reparații ori de câte ori este nevoie. 

Furnizorul/contractantul poartă întreaga răspundere asupra calității produsului oferit și montajului realizat.
În cazul apariției unor defecțiuni în garanție, intervenția trebuie efectuată în maxim 48 de ore din momentul înștiințării furnizorului/contractantului.

Componentele care în timpul perioadei de garanție le înlocuiesc pe cele defecte- tabele de scor sau piese componente ale sistemului se vor integra astfel încât să asigure menținerea garanției pentru ansamblul sistemului .

Furnizorul/contractantul trebuie să prezinte instrucțiuni clare de demontare și de reparare (de exemplu, pe suport de hârtie, în format electronic sau în format video) pentru ca produsele să poată fi demontate fără a fi avariate, atunci când se dorește înlocuirea unor zone afectate.

Pe toată durata perioadei de garanție, pentru toate defecțiunile aflate în responsabilitatea sa, furnizorul/contractantul este obligat să despăgubească integral achizitorul pentru orice întârzieri, daune, costuri generate achizitorului direct sau indirect prin imposibilitatea utilizării sistemului de monitorizare-tabelă de scor pentru o perioadă mai mare de 3 zile lucrătoare de la data notificării defecțiunii.

Pe toată durata perioadei de garanție, pentru toate defecțiunile aflate în responsabilitatea sa, și nerezolvate de el, contractantul va suporta toate costurile suplimentare înregistrate de către achizitor pentru efectuarea reparațiilor în vederea refuncționalizării zonei/zonelor afectate. 

Oricând, pe toată durata perioadei de garanție, în cazul în care sistemul nu-și menține  performanțele tehnice declarate și nivelul calitativ asumat, contractantul este obligat să asigure măsuri pentru readucerea acesteia în parametrii caracteristici.

În perioada de garanţie,  garanția trebuie să acopere toate costurile rezultate din remedierea defectelor componentelor furnizate în cadrul contractului, inclusiv, dar fară a se limita la:

-demontarea, inclusiv închirierea de unelte/echipamente speciale necesare pentru intervenție (dacă e cazul);

-diagnoza defectelor, inclusiv costurile de personal;

-repararea tuturor componentelor deteriorate sau furnizarea unor noi componente;

-înlocuirea părţilor defecte;

-aducerea la starea inițială pentru exploatare;

-testarea pentru a asigura continuitatea exploatării la parametrii agreați;

Pentru scopul acestei proceduri, noţiunea de „defect” trebuie interpretată ca un comportament al produsului- tabelă de scor, diferit de parametrii agreaţi de părți,  având ca referinţă pentru determinarea defectelor specificaţiile tehnice şi/sau cerinţele din caietul de sarcini. 

Contractantul trebuie să fie în măsură să asigure componente de schimb/materiale pe perioada garanției.


Pentru menținerea caracteristicilor, la darea în exploatare, furnizorul/contractantul are obligația instruirii de specialitate a personalului beneficiarului cu privire la exploatarea și întreținerea instalației, prezentând autorității contractante instrucțiuni de exploatare și întreținere în limba română.

Pentru eficiența intervențiilor, furnizorul va pune la dispoziția achizitorului, în regim de custodie, piese de schimb-componente ale sistemului ( ex. module LED – 3 buc, surse de alimentare – 3 buc, receivere – 3 buc.)
	

	8. Livrare, ambalare, etichetare, transport si asigurare pe durata transportului  

    Termenul de livrare pentru produse cu operațiile auxiliare aferente este cel menţionat în prezenta documentație. Produsul este considerat livrat în locația bulevardul Ilie Balaci nr. 6,  când toate activitățile în cadrul contractului au fost realizate:    demontare, montaj,  probe și sistemul în ansamblul său este funcțional la parametrii agreați și este acceptat de autoritatea contractantă. 

Contractantul va ambala şi eticheta componentele/produsele furnizate astfel încât să prevină orice daună sau deteriorare în timpul transportului acestora către destinaţia stabilită .

Ambalajul trebuie prevăzut astfel încât să reziste, fără limitare, manipularii accidentale, expunerii la temperaturi extreme/precipitaţiilor în timpul transportului şi depozitării în locuri deschise. În stabilirea mărimii şi greutăţii Contractantul va lua în considerare, acolo unde este cazul, distanta faţă de destinaţia finală a produselor furnizate şi eventuala absenţă a facilităţilor de manipulare la punctele de tranzitare/intermediare.

Toate materialele de ambalare, precum şi toate materialele necesare protecţiei coletelor (folii de protecţie, cutii, etc.) vor fi preluate de către viitorul contractant după definitivarea montajului cu exceptia acelor ambalaje care sunt necesare a fi prezentate în vederea acordării garanţiei.

         Transportul şi toate costurile asociate sunt în sarcina exclusivă a contractantului. Produsele vor fi asigurate împotriva pierderii sau deteriorarii intervenite pe parcursul transportului şi cauzate de orice factor extern. Responsabilitatea integrității pe  timpul  transportului, manipulării  până la amplasarea în locație a produselor  este  în  sarcina  furnizorului.

          Destinaţia de livrare este : municipiul Craiova, bld. Știrbei Vodă nr. 6 în incinta Sălii Polivalente.

    Contractantul este responsabil pentru livrare și montaj al produselor în termenul agreat şi se consideră că  a luat în considerare toate dificultăţile pe care le-ar putea întâmpina în acest sens şi nu va invoca nici un motiv de întârziere sau costuri suplimentare.
	

	9.
Instalare, punere în funcţiune, testare  

Contractantul va dezafecta dacă este cazul componente din sistemul existent, va asambla și monta noile componente furnizate conform contract şi va efectua toate celelalte operații considerate necesare pentru a asigura caracteristicile pentru exploatare, inclusiv instructajul personalului beneficiarului. Contractantul trebuie să asambleze toate componentele/produsele în mod corespunzător, asigurând-se în același timp că spațiile unde s-a realizat instalarea rămân curate. După operaționile de demontare, livrarea și montarea pe amplasament a produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora din incintă.  

După montaj și înainte de darea în exploatare, Contractantul va efectua teste funcționale în prezența reprezentanților achizitorului. Testarea va avea în vedere încadrarea în caracteristicile tehnice și reglementările forurilor de specialitate și/sau conform caietului de sarcini .

Contractantul va efectua pe cheltuiala sa și fără nici un fel de costuri din partea Autorității Contractante toate testele pentru a asigura funcționalitatea sistemului la parametrii agreați: va realiza reglaje, măsurători, verificări.

Contractantul rămâne responsabil pentru protejarea sistemului furnizat, luând toate măsurile adecvate pentru a preveni lovituri, zgârieturi și alte deteriorări, până la acceptarea recepției de către Autoritatea Contractantă.
	

	10.
Instruirea personalului pentru utilizare  

Contractantul este responsabil pentru instruirea la fața locului a personalului care asigură exploatarea sistemului tabelă de scor al obiectivului.  Durata sesiunii de instruire va fi stabilită de Contractant în funcție de aspectele care vor fi abordate pe durata sesiunii. Instruirea va fi organizată după ce tabela va fi funcțională și trebuie să permită personalului de exploatare:

-
înțelegerea tuturor funcționalităților ;

-
să afle informații privind întreținerea de rutină care trebuie să fie efectuate de către administrator; 

-
depistarea eventualelor probleme, posibilități de intervenție pentru remedierea eventualelor avarii și comunicarea în timp util a acestora

Contractantul trebuie să propună orice subiect suplimentar care ar putea fi necesar pentru a se asigura că personalul Autorității Contractante este pe deplin instruit pentru exploatare și întreținere corespunzătoare a tabelei de scor, precum și orice alte cerințe necesare în vederea menținerii deplinei funcționalități și a caracteristicilor tehnice ale sistemului. Toate materialele suport furnizate vor fi în limba romană (acestea includ cel puțin manuale de exploatare și întreținere, fișe tehnice, etc).
	

	11. Constrângeri privind locaţia unde se va efectua livrarea/instalarea  

Furnizarea produselor și activitățile conexe montajului/asamblării sistemului tabelă de scor se realizează pe raza municipiului Craiova, în incinta Sălii Polivalente care, la acest moment este funcțională; operaţiunile de transport, descărcare, manipulare, montaj către/în locaţia respectivă şi care necesită personal sau utilaje sunt responsabilitatea furnizorului și activitatea acestora se va desfășura cu grijă, organizarea de șantier ținând cont de regulamentul intern de organizare și funcționare al instituției fără a produce daune/stricăciuni bunului pe traseele de acces. Cota la care se va lucra în timpul demontării, respectiv instalării produselor se află la o înălțime apreciabilă astfel încât se va utiliza personal instruit pentru lucrul la înălțime .
	

	12. Obligaţii ofertant/furnizor

Furnizorul/contractantul  este responsabil pentru furnizarea produselor și realizarea operațiilor auxiliare în cantitățile și în condițiile calitative din prezentului caiet de sarcini;


Furnizorul/contractantul produselor va asigura  dezafectarea cu evacuare a vechilor componente din cadrul sistemului tabelă de scor existent precum și  aprovizionarea, manipularea și execuția lucrărilor de montaj a componentelor în varianta nouă pe amplasamentul indicat de beneficiar și se obligă:


să pună în operă numai materiale, produse noi, însoțite de documente de calitate și care să respecte normativele în vigoare în deplină concordanță cu normele și standardele europene;


să realizeze lucrările de montaj în conformitate cu respectarea cerințelor tehnice impuse de normativele, metodologiile și instrucțiunile în vigoare, precum și cu respectarea standardelor tehnice în vigoare


să asigure forța de muncă, materialele,  echipamentele și toate celelalte obiecte, fie de natură provizorie, fie definitive, cerute de și pentru îndeplinirea lucrărilor de montaj care fac obiectul contractului și să întreprindă toate măsurile care se impun pentru ca acestea să corespundă cerințelor solicitate. Transportul, descărcarea, manipularea și montajul produselor  se va executa îngrijit și de bună calitate fără a le afecta/degrada și fără influențe negative pentru incinta Sălii Polivalente. În cazul în care lucrările realizate nu corespund, contractantul se obligă să le refacă, cu încadrarea în termenul prevăzut inițial.


Societatea contractantă trebuie să dețină personal și echipamente care/cu care să realizeze asamblarea produselor în locație și activitățile auxiliare;   echipamentele din dotare sa fie în stare bună de funcționare.


Furnizorul/contractantul va răspunde de aplicarea tuturor măsurilor de protecția muncii pe toată perioada realizării activitățlor atât pentru personalul propriu cât și pentru colaboratori sau vizitatori care au legătură cu obiectul activităților și circulă în zona delimitată de organizarea de șantier și/sau incintă.

Personalul contractantului va trebui să respecte  reglementările și regulamentele interioare ale beneficiarului, normele de securitate și sănătate în muncă, precum și de apărare împotriva incendiilor, pe toată durata prestației, în caz contrar, fiind răspunzător de nerespectarea acestora.

Furnizorul/contractantul  este direct răspunzător de eventualele accidente de muncă, evenimentele   și   incidentele   periculoase,  îmbolnăvirile   profesionale generate sau produse de echipamente tehnologice, procedee tehnologice utilizate de către lucrătorii săi și cei aparținând societăților care desfășoară activități pentru acesta (subcontractanți), în conformitate cu prevederile Legii securității și sanătatății in muncă nr. 319/2006 și a Normelor metodologice de aplicare a Legii nr. 319/2006 aprobate prin HG nr. 1425/2006 actualizate cu HG 955/2010 și HG 1242/2011, precum și orice modificare legislativă apărută pe timpul derulării contractului; se vor respecta prevederile  Legii protecției muncii nr. 90/1996. 

Contractantul are obligația de a asigura instruirea de specialitate a personalului său cu privire la operarea și întreținerea echipamentelor/utilajelor de mică mecanizare utilizate în toate activitățile: cele auxiliare (ex. demontări și/sau montaj suporți, tabele-ecrane cu LED-uri, ceasuri, rame de iluminat cabluri, etc) .

Pe toată perioada de garanție, contractantul are obligația de a asigura cu titlu gratuit asistență la cerere și remedierea/repararea oricăror defecțiuni care nu sunt generate din culpa achizitorului, inclusiv înlocuirea produselor/echipamentelor defecte cu altele noi dacă repararea nu este posibilă. Totodata contractantul va asigura asistență tehnică la minim 3 (trei) evenimente care utilizează tabela de scor în varianta remediată/modernizată.

Responsabilitatea integrității pe timpul transportului, manipulării până la montaj a produselor este în sarcina contractantului.
	

	   13. Documentaţii ce trebuie furnizate Autorităţii/entităţii contractante în legătură cu produsul  

    Documentaţiile pe care Contractantul trebuie să le livreze Autorității Contractante în cadrul contractului includ, în condițiile respectării cerințelor impuse de normele și reglementările aplicabile pe teritoriul UE,  însă fără a se limita la: certificate de calitate ale produselor furnizate, declarații de conformitate/performanță, certificat de garanție emis în condițiile solicitate, proces verbal privind probe la punerea în funcțiune, documentația de utilizare și/sau exploatare-dacă este cazul, raport/rapoarte privind testarea pentru funcționare la diverse tipuri de sporturi, proces verbal de instruire al personalului, toate documente în limba română.

Contractantul are obligația instruirii de specialitate a personalului de exploatare al beneficiarului (2 persoane) cu privire la exploatarea sistemului tabelă de scor- eventuale intervenții minore  și întreținerea instalației în integralitate și/sau pe componente.
	

	14. Recepţia produselor  

        Recepţia produselor cantitativă și calitativă (achiziție și montaj) se va efectua pe baza de proces verbal semnat de Contractant şi Autoritatea contractantă după ce produsele au fost furnizate, montate, instalate în locație și realizarea probelor funcționale în termen de 15 zile lucrătoare. În cadrul recepției  va urmări dacă sunt respectate cerințele menționate în caietul de sarcini și cele prezentate de ofertant în cadrul propunerii tehnice.  

     Procesul verbal de recepţie cantitativă și calitativă va include unul din următoarele rezultate:  

a)
admiterea recepției cu sau fără obiecții;

b)
suspendarea  recepției;

Comisia de recepție recomandă suspendare recepției când:

i.
se constată existența unor neconformități, neconcordanțe, defecte ori deficiențe care sunt de natură să afecteze utilizarea produsului/produselor conform destinației sale/lor, dar  care pot fi remediate;

ii.
se constată existența unor produse realizate necorespunzător sau nefinalizate, care pot afecta cerințele fundamentale aplicabile, dar care pot fi remediate;

iii.
 se constată existența, în mod justificat, a unor suspiciuni rezonabile cu privire la calitatea produselor și este necesară realizarea unor expertize tehnice, încercări și teste suplimentare pentru a le clarifica;

iv.
Contractantul nu pune la dispoziția comisiei de recepție documentele prevăzute în contract și caietul de sarcini (dacă este cazul).

În cazul în care comisia de recepție decide suspendarea procesului de recepție, aceasta încheie un proces-verbal de suspendare a procesului de recepție în care consemnează decizia de suspendare, măsurile recomandate în scopul remedierii aspectelor constatate, precum și termenul de remediere, iar autoritatea/entitatea contractantă comunică Contractantului decizia comisiei în maximum 3 zile lucrătoare de la luarea la cunoștință a procesului-verbal de suspendare a procesului de recepție, împreună cu un exemplar al acestuia. Termenul de remediere nu poate depăși 15  zile de la data încheierii procesului-verbal de suspendare a procesului de recepție. În cazul în care Contractantul nu remediază aspectele constatate și nu adoptă măsurile recomandate în cadrul procesului-verbal de suspendare a procesului de recepție în termenul stabilit, comisia de recepție va decide respingerea recepției.

c)
respingerea recepției (dacă se constată vicii care nu pot fi remediate și care, prin natura lor, împiedică realizarea uneia sau a mai multor exigențe esențiale).
	

	15. Modalităţi si condiţii de plată 

             Prețul ofertat de către furnizor va fi in lei. Acesta trebuie să fie ferm și să acopere toate cheltuielile directe (materiale componente ale sistemului tabelă de scor, manoperă, utilaj, transport), indirecte și profitul pentru toate obligațiile, riscurile și responsabilitățile stabilite sau implicit ce decurg din contractul de achiziție, operații auxiliare, asamblare în termen a produselor în cadrul sistemului tabelă de scor, inclusiv probele și instruirea personalului de exploatare. Prețul va include și cheltuielile legate de transportul și manipularea până la/de la locul de livrare și instalare al produselor/evacuării deșeurilor, precum și costurile generate de asistența tehnică la cele trei evenimente. Oferta financiară va avea două componente:

-
tabelă de scor, cantitate 1 bucată sistem

-
operațiuni cu titlu accesoriu furnizării – materiale auxiliare, manoperă, utilaje, transport, cheltuieli indirecte, profit, etc,  cantitate 1 ansamblu

 Preţul ofertei trebuie să fie ferm şi nu va putea fi modificat pe parcursul prestării activităţilor care fac obiectul prezentei achiziţii.

Contractantul va emite factura pentru produsele livrate şi activităţile prestate în conformitate cu contractul şi cerinţele caietului de sarcini. Factura va avea menţionat numărul contractului, datele de emitere şi de scadenţă ale facturii respective. Factura va fi trimisă în original la adresa specificată de Autoritatea Contractantă. Factura va fi emisă după semnarea de către Autoritatea Contractantă a procesului verbal de recepţie cantitativă și calitativă acceptat .

 În vederea efectuării plății, procesul verbal de recepţie cantitativă și calitativă va fi însoțit de documente justificative prevăzute mai jos:

-
 Certificat/Certificate de calitate si garanție; 

-
 Declarație  de conformitate emisă de producătorul produsului respectiv care va conține un set minim de informații, fiind semnată de producător sau reprezentantul său autorizat ;

-
 Proces-verbal de instruire a personalului de exploatare și întreținere – 2 persoane nominalizate de beneficiar.

Plata în favoarea Contractantului se va efectua, cu ordin de plată prin Trezorerie, în termen de maxim 30 de zile  de la data comunicării facturii electronice către autoritatea contractantă în sistemul național privind factura electronică RO e Factura, conform prevederilor OUG nr. 120/2021, cu modificările și completările ulterioare, și numai în condițiile caietului de sarcini

Autoritatea contractantă nu acordă avans.
	

	16. Cadrul legal care guvernează relaţia dintre Autoritatea/entitatea contractantă şi Contractant (inclusiv în domeniile mediului, social şi al relaţiilor de muncă)  

Contractantul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene (acolo unde se impune).

Pe perioada realizării tuturor activităților din cadrul Contractului, Contractantul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Contractantul va fi ținut deplin responsabil pentru subcontractanții săi în furnizarea produselor şi realizarea operaţiunilor cu titlu accesoriu prevăzute în Caietul de Sarcini, urmând să răspundă față de Autoritatea Contractantă, pentru orice nerespectare sau omisiune a respectării oricăror prevederi legale și normative aplicabile. Autoritatea Contractantă nu va fi ținută responsabilă pentru nerespectarea sau omisiunea respectării de către Contractant sau de către subcontractanții acestuia a oricărei prevederi legale sau a oricărui act normativ aplicabil precum și atât pentru furnizarea produselor cât și pentru rezultatele generate de furnizarea produselor.

În cazul în care intervin schimbări legislative, Contractantul are obligația de a informa Autoritatea Contractantă cu privire la consecințele asupra activităților care fac obiectul Contractului și de a-și adapta activitatea în funcție de decizia Autorității Contractante în legătură cu schimbările legislative. În cazul în care o astfel de situaţie este aplicabilă soluţionarea se reglementează prin acte adiționale la contract.

Ofertantul devenit Contractant are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii. 


Personalul contractantului va trebui să respecte normele de securitate și sănătate în muncă, precum și de apărare împotriva incendiilor, pe toată durata prestației, în caz contrar, fiind răspunzător de nerespectarea acestora.

Furnizorul/contractantul  este direct răspunzător de eventualele accidente de muncă, evenimentele   și   incidentele   periculoase,  îmbolnăvirile   profesionale generate sau produse de echipamente tehnologice, procedee tehnologice utilizate de către lucrătorii săi și cei aparținând societăților care desfășoară activități pentru acesta (subcontractanți), în conformitate cu prevederile Legii securității și sanătatății in muncă nr. 319/2006 și a Normelor metodologice de aplicare a Legii nr. 319/2006 aprobate prin HG nr. 1425/2006 actualizate cu HG 955/2010 și HG 1242/2011, precum și orice modificare legislativă apărută pe timpul derulării contractului; se vor respecta prevederile  Legii protecției muncii nr. 90/1996.

Contractantul, inclusiv Subcontractanții săi, prin propunerea tehnică, se angajează să respecte reglementările legale în domeniul mediului, social și al relațiilor de muncă, ce se aplică la locul în care se furnizează produsele și care rezultă din legi, regulamente, decrete și decizii, atât la nivel național (România) cât și la nivelul Uniunii Europene precum și din convențiile colective sau tratate, convenții și acorduri internaționale, cu condiția ca aceste norme precum și aplicarea acestora să fie în conformitate cu legislația Uniunii Europene.

Informații detaliate privind reglementările în vigoare la nivel național și trimiterile la condițiile de muncă și de protecție a muncii, securitatea și sănătatea în muncă pot fi obținute de la Inspecția muncii sau de pe site-ul: http://www.inspectmun.ro/site/Legislatie/legislatie.html

Ofertantul înțelege că trebuie:

a.
să respecte toate legile în vigoare care interzic utilizarea muncii forțate sau obligatorii,

b.
să asigure angajaților condiții de muncă, inclusiv plata salariilor și a beneficiilor, în conformitate cu toate legile în vigoare,

c.
să se asigure că toți angajații săi îndeplinesc cerințele legale referitoare la vârsta de muncă solicitată în țara de angajare.

Respectarea acestor cerințe este o condiție obligatorie pentru atribuirea Contractului.
	

	17. Metodologia de evaluare a Ofertelor prezentate


Pentru atribuirea  contractului de achiziţie publică de produse ,, Achiziție cu montaj tabelă de scor din cadrul Salii Polivalente”, se utilizează criteriul de atribuire:  prețul cel mai scăzut .
	


Propunerea tehnica trebuie sa corespunda cerintelor minime prevazute în Caietului de sarcini nr. 242904/08.07.2026.
Propunerea tehnica va fi semnată de persoane împuternicite ale operatorului economic și va avea un caracter ferm și obligatoriu din punct de vedere al conținutului pe întreaga perioadă de valabilitate stabilită de autoritatea contractantă și asumată de ofertant.

Data completării: _____/_____/_______                                                                                                                                                             Ofertant,

                                                                                                                                                                                            _____________________________

